ОБЩИНСКА ИЗБИРАТЕЛНА КОМИСИЯ – БОТЕВГРАД

**РЕШЕНИЕ № 235**

гр. Ботевград 14.06.2021 г.

**Относно**: Предсрочно прекратяване на пълномощията на общински съветник от листата на МК „ДИБО“ и обявяване за избран за общински съветник следващия в листата на -МК „ДИБО“.

В ОИК – Ботевград постъпи писмо с изх.№ 9100-608/14.06.2021, с приложен препис – извлечение от Акт за смърт на лицето Георги Цветанов Георгиев – общински съветник от Общински съвет – Ботевград с мандат 2019 – 2023 г. с наш вх. № 161/14.06.2021 .

Преписът е издаден въз основа на акт за смърт №0156 от дата 08.06.2021 г. Видно от документа е, че е настъпила смъртта на Георги Цветанов Георгиев, поради което ОИК следва да се произнесе с решение, с което да прекрати  предсрочно пълномощията му като общински съветник.

Общинска избирателна комисия - Ботевград с Решение № 196/10.10.2019 г. е обявила избраните за общински съветници, сред които и починалия Георги Цветанов Георгиев. Същият е положил клетва и е встъпил в пълномощията си на общински съветник.

Поради горепосочените обстоятелства, ОИК следва да се произнесе с решение, с което да прекрати  предсрочно пълномощията на починалия общински съветник от квотата на МК „ДИБО“, съгласно чл. 30, ал.4, т.13  от ЗМСМА.

Според извършеното изчисление за определяне резултатите от гласуването за общински съветници в община Ботевград на  Информационно обслужване АД и решение № 196/28.10.2019 на ОИК-Ботевград, следващия в листата на кандидатите за общински съветници на МК „ДИБО“ е Петър Николаев Петров, ЕГН ………………. .

С оглед на изложеното и на основание чл. 87, ал. 1, чл. 85, ал. 4 от ИК, чл. 30, ал.4, т.13 от ЗМСМА и на основание чл. 453 от Изборния кодекс и Решение № 196/10.10.2019 г. на ОИК-Ботевград, Общинска избирателна комисия - Ботевград, при спазване на законоустановеният кворум

**Р Е Ш И :**

1. Прекратява пълномощията на общинския съветник Георги Цветанов Георгиев ЕГН ……………… , избран за общински съветник в Общински съвет на Община Ботевград от листата на МК „ДИБО“.

2. Обезсилва Удостоверение № 25/28.10.2019 г., издадено на Георги Цветанов Георгиев ЕГН …………………..

3. Обявява за избран за общински съветник следващия от листата на МК „ДИБО“ Петър Николаев Петров, ЕГН ……………………..

4. Издава удостоверение № 22-2021/14.06.2021 г. на избрания съветник “ Петър Николаев Петров.

Решението може да се обжалва пред Централната избирателна комисия в срок до 3 дни от обявяването му, на основание чл. 88, ал. 1 от ИК.

За Председател: ..........................

/ Христо Якимов /

За Секретар: .............................

/ Виктор Велчев/